
Глава първа
Общи положения
Чл.1. Този правилник се издава на основание чл.28, ал.1, т.2 от Закона за предучилищното и училищното образование и в съответствие с Държавните образователни стандарти за предучилищно образование.
Чл. 2. Детската градина е общинска детска градина и включва:
- Детски групи– за деца от 1 до 7 год. възраст.
 Чл. 3. Детската градина има:
1. Наименование – ДГ „Калинка”;
2. Символи -  знаме ; 
3. Седалище и официален адрес – гр. Гоце Делчев, ул. Драгоман №15;
4. Собствен кръгъл обикновен печат ;
5. Банкова сметка
6. Данъчен номер и шифър по БУЛСТАТ
Чл.4. Детската градина е институция в системата на предучилищното образование, в която се отглеждат, възпитават, социализират и обучават деца от еднагодишна възраст до постъпването им в I клас в съответствие с държавния образователен стандарт за предучилищното образование.
Чл. 5. Детската градина носи отговорност за:
-изпълнението на ДОС;
- създаването на условия, опазване на живота и укрепване на здравето на децата по време на обучението и възпитанието им, както и на територията си;
- законосъобразно разходване на бюджетните средства и опазването на материално техническата база;
- извършването на дейности и прояви, които не противоречат на законите в страната, не ограничават свободите и правата на личността или нарушават учебно-възпитателния процес;
Чл.6. Предучилищното образование е светско и сe организира в съответствие с държавния образователен стандарт за предучилищното образование. 
Ал. 1. В системата на предучилищното образование не се допуска налагането на идеологически и/или религиозни доктрини.
Ал.2. Не се допускат ограничения или привилегии, основани на раса, народност, пол, етнически и социален произход, вероизповедания и обществено положение.
Чл. 7. Официалният език е българският.
Чл. 8. Детската градина:
Ал. 1. Осъществява организацията за възпитание, обучение, социализация и отглеждане на детето при условия и ред определени от  общински съвет.
Ал.2. Извършва педагогическа дейност съобразно държавните образователни стандарти по направления – български език и литература, математика, околен свят, изобразително изкуство, музика, конструиране и технологии, физическа култура.
Ал.3. Може да организира и извършва и допълнителни педагогически услуги по желание на родителите и срещу заплащане, които не са дейност на детската градина за стимулиране на интересите, желанията и заложбите на децата.
Ал. 4. Организира допълнителни форми на педагогическо взаимодействие: посещения на театър, кино, цирк и други културно -развлекателни програми,  екскурзии до различни местности и др.
Чл.9. Детската градина приема деца със специални образователни потребности и хронични заболявания при наличие на свободни места.
Ал.1. При финансова възможност може да осигурява ресурсен учител, психолог и логопед за работа с деца със специални образователни потребности и хронични заболявания при определените от закона условия и ред.
Чл. 10. Детската градина осигурява необходимите условия за физическо, духовно, нравствено и социално развитие на детето, гарантира неговите права, свобода и сигурност, достойнство и уважение. Възпитава го в дух на мир и толерантност към българските традиции и културни ценности.
Чл.11. В детската градина се извършва педагогическа дейност, съобразена с ДОС, Програмна система, залегнала в Стратегията на ДГ, учебни помагала одобрени от МОН.
Чл.12. В детската градина се води задължителна документация съгласно Наредба за информацията и документите за системата на предучилищното образование на МОН.
Ал.1. Документите издавани или водени в учебното заведение , се попълват на български език.
Чл. 13. Документацията се номерира, прошнурова, подпечатва с печата на детската градина. Документацията се съхранява, съгласно нормативните документи.
Чл. 14. В детското заведение  документите се издават, водят и съхраняват в електронен и/или хартиен вид.
Чл. 15. Ал. 1. Със заповед на директора се определя за всеки вид документ:
1. длъжностното лице, което изготвя/води документа;
2. мястото на съхранение на документа до приключването му;
3. редът за предаване, съхраняване и използване в архива на институцията след приключване на документа.

Глава втора
Раздел I
ПРИОБЩАВАЩО ОБРАЗОВАНИЕ
ПОДКРЕПА ЗА ЛИЧНОСТНО РАЗВИТИЕ НА ДЕЦАТА
Чл.16. Детската градина осигурява приобщаващо образование и подкрепа за личностно развитие на всяко дете съвместно с държавните и местните органи и структури и доставчиците на социални услуги за премахване на пречките пред ученето и научаването съобразени с индивидуалните, възрастовите и социалните му промени и потребности. 
Ал.1. Детската градина самостоятелно разработва и прилага цялостни политики за:
- подкрепа за личностно развитие на детето; 
-изграждане на позитивен организационен климат;
- утвърждаване на позитивна дисциплина;
- развитие на училищната общност; 
Ал.2. В ДГ се прилагат:
- правила за поведение в групата; 
-гражданско, здравно, екологично и интеркултурно образование 
насочено към придобиване на социални, граждански и интеркултурни 
компетентности за здравето и околната среда;
- прилагане на Механизъм за противодействие на тормоз между деца утвърден от министъра на образованието и науката;
Ал.3. За преодоляване на проблемното поведение на дете и справяне със затрудненията му в образователния процес и средата в ДГсе прилагат следните дейности:
- информиране на родителите за проблема; 
-консултиране с педагогически специалисти; 
-насочване на детето към дейности съобразени с неговите потребности; 
-индивидуална подкрепа от ресурсен учител, помощник на учителя; 
-информирано съгласие от родителя за обща и допълнителна подкрепа.
Ал.4. При отказ на родителя да изрази съгласие за дейностите по ал. 3, директорът на детската градина писмено уведомява отдела за закрила на детето по местоживеене на детето.
Чл. 17. Детската градина има етичен кодекс, който се приема на  Общо събрание и се представя на обществения съвет. 
Ал.1. Учителите на детето в групата установяват напредъка на всяко дете поне два пъти в годината-в началото и в края на годината въз основа материали от дейността му- рисунки, снимки, други творчески работи, както и писмените становища на психолога или от друг специалист. 
Ал.2. За резултатите от напредъка на детето учителят изготвя доклад до директора . Материалите, становищата и докладът се съхраняват в портфолиото на детето и в документацията на ДГ.
Ал.3. Конкретните мерки за работа с отделни деца се вписват в дневника на групата отнасящи се до обща подкрепа за личностно развитие.
Раздел II
ОБЩА ПОДКРЕПА
Чл. 18. Общата подкрепа за личностно развитие се предоставя от учителите и от други педагогически специалисти- психолог, логопед, ресурсен учител, или педагогически специалисти от центъра за подкрепа за личностно развитие или от детската градина и включва:
1. екипна работа между учителите и другите педагогически специалисти;
2. занимания по интереси;
3. библиотечно-информационно обслужване;
4. грижа за здравето;
5. поощряване с морални и материални награди;
6. дейности по превенция на насилието и преодоляване на проблемното поведение;
7. ранно оценяване на потребностите и превенция на обучителните затруднения;
8. логопедична работа;
Ал.1. Обща подкрепа се осигурява при необходимост:
Затруднения във: физическото развитие , познавателното развитие, езиковото развитие, социалното развитие, сензорно развитие, емоционално развитие, творческо развитие, обучителни затруднения спрямо децата от същата възрастова група, наличие на рискови фактори в средата на детето, хронично заболяване или подкрепа при изявени дарби в изкуствата и спорта.
Ал.2. За обща подкрепа на деца, които не владеят български език се подава заявление от родителите. 
Чл.19. Заниманията по интереси се организират за развитие на способностите и на компетентностите на децата, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство.
Чл. 20. Грижата за здравето се осигурява чрез гарантиране на достъп на децата до медицинско обслужване и програми за здравно образование и за здравословен начин на живот.
Чл. 21. Децата се поощряват с морални и с материални награди за високи постижения в образователната дейност, в заниманията по интереси и за приноса им към развитието на детската градина при условия и по ред, определени с държавния образователен стандарт за приобщаващото образование.
Ал. 1. Директорът след решение на педагогическия съвет със заповед може да учредява награди за децата.
Чл. 22. Детската градина осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.
Ал.1. Видовете и съдържанието на дейностите по превенция на тормоза и насилието са подчинени на обща политика, разработват се самостоятелно от детската градина и включват:
1. изготвяне на правила за поведението в групите/ занималните;
2. разглеждане на подходящи за възрастта теми;
3. партньорство с родителите;
4. дейности за развитие на компетентностите на всички деца от детската градина.
Раздел III
ДОПЪЛНИТЕЛНА ПОДКРЕПА ЗА ЛИЧНОСТНО РАЗВИТИЕ
Чл. 23. Допълнителна подкрепа за личностно развитие на детето се предоставя въз основа на извършена оценка на индивидуалните потребности. 
Ал.1. Оценката се извършва от екип за подкрепа и личностно развитие със заповед на директора за конкретно дете. Оценката на детето е процес на събиране и анализиране на специфична информация за неговото функциониране – силни страни, слаби страни, затруднения, потенциал за оптимално развитие, участие в образователния процес, възможности за реализация.
Ал.2. Въз основа на обсъжданата информация се определят децата , на които следва да се извърши оценка на индивидуалните потребности с цел осигуряване на допълнителна подкрепа за личностно развитие. 
Ал.3. Допълнителната подкрепа за личностно развитие се предоставя в зависимост от плана за подкрепа на детето, в който се определят конкретни дейности, и необходимите специалисти и включва:
1. работа с дете по конкретен случай- обучение, възпитание, социализация;
2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
4. ресурсно подпомагане;
Ал. 4. Допълнителната подкрепа за личностно развитие се предоставя на деца: 
1. със специални образователни потребности;
2.  в риск;
3. с изявени дарби;
4. с хронични заболявания;
5. емоционално-поведенчески затруднения;
6. сензорни, неврологични, множество увреждания;
Ал. 5. За допълнителна подкрепа родителите подават заявление.
Чл. 24. Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в детската градина. 
Ал.1. Екипът за подкрепа:
1. в 3- дневен срок от извършването на оценката изпраща копие от протокола с оценката и решението на екипа за подкрепа на дете със СОП на директора, за представяне в регионалния център за подкрепа на процеса на приобщаващо образование; 
2. на всеки три месеца внася промени в плана за подкрепа на детето с писмено съгласие на родителя. 
3. Изготвя доклади за всяко дете два пъти в учебното време- до 15 януари и до 15 юни.


РАЗДЕЛ 4
РАННО ОЦЕНЯВАНЕ НА ПОТРЕБНОСТИТЕ ОТ ПОДКРЕПА
Чл. 24. Ал.1. Ранно оценяване се извършва на деца от 3- 3,6 год. възраст при първоначално постъпване в ДГ чрез скрининг за определяне на риск от възникване на обучителни затруднения от педагогически специалисти и учителите на детето в групата..
Ал.2. Извършва се с писмено съгласие на родителя;
Ал.3. След извършване на оценяването , родителят се запознава с оценката и резултатите с подпис;
Ал.4. В зависимост от оценката и резултатите, Координиращият екип в детската градина съвместно с родителите определя за всяко дете дейности от обща или допълнителна подкрепа. Взема предвид анализите и наблюденията на учителите на детето в групата, разглежда медицинските документи на детето и определя вида на подкрепата –обща или допълнителна.
Ал.5. Ранно оценяване може да се изиска и по инициатива на родителя на детето.
Ал.6. За всяко дете за допълнителна подкрепа се утвърждава състав на екип от педагогически специалисти, който проследява напредъка и развитието на детето.
Ал. 7. Оценка на индивидуалните потребности се извършва на деца със СОП, в риск, с изявени дарби и с хронични заболявания. 
Ал.8. На деца на 5-6 год. възраст, които са на задължително предучилищно образование се извършва оценка на риска от обучителни затруднения в началото на учебната година / до 15 октомври/. В 14 дневен срок преди края на учебното време на учебната година / до 15 май/ учителите на групата установяват готовността на детето за училище, като отчитат физическото , познавателното, езиковото, социалното и емоционалното му развитие. 

Глава трета
 Организация и ръководство
Раздел 1
Приемане и отписване на деца. 
Чл.5 . Детската градина е целодневна.
Чл.6. В ДГ се приемат деца от 1 до 7год. възраст.
Чл.7. Постъпването на децата в детската градина става по желание и по избор на родителите или настойниците. 
Чл.8. В детската градина приемането става с писмено заявление по образец от родителите или настойниците.
Чл.9. Задължителни документи за записване:
- Декларация съдържаща данни за детето и родителите-трите имена, ЕГН, постоянен и настоящ адрес; при подаването и се представят оригиналът на акта за раждане на детето и лична карта на родителите за проверка на декларираните данни;
- Медицинско свидетелство по образец;
- Здравно-профилактична карта, попълнена от личния лекар;
- Заявление от родителите за приемане на детето.
Чл.10. В детската градина могат да се приемат и деца ( до две в група) със специални образователни потребности.
Чл.11. Групите се формират по възрастов признак , само при липса на деца от съответния набор- групата става смесена. Броят на децата в групите се определя на основание Наредба №7 от 29.12.2000г.
Чл.12. В детската градина се приемат деца през цялата година, при наличие на свободни места.
Чл.13. При отсъствие на децата по болест родителите представят медицинска бележка, независимо от продължителността на отсъствието.
Чл.14. Медицинските бележки се съхраняват от мед. сестра до приключване на учебната година.
Чл.15. Децата се отписват от ДГ:
1. По желание на родителите или настойниците.
2. При постъпване в първи клас.
3. При отсъствие за повече от шест месеца без представено заявление от родителите, с изключение на децата от подготвителната група.
Чл.16. За деца, които следва да постъпят в първи клас, но здравословното им състояние не позволява това, училищното обучение се отлага с решение на Екипа за комплексно педагогическо оценяване към РУО на МОН и детето продължава да посещава детското заведение до постъпването си в първи клас.
Чл.17. През летните месеци на годината детското заведение преустановява работа за 1 месец. Това става по график, утвърден със заповед на кмета на общината. През същия този период , ако бройката на децата позволява това, се сформира деж. група в учебното заведение.
Такси
Чл. 18. Родителите на децата, които посещават детската градина не заплащат такси от 01.04.2022г. 
Чл. 19. Вписването на данни в требвателната книга се извършва от касиер-домакина.
 Чл.20. Учителите носят дисциплинарна отговорност за несъответствие между данните в требвателната книга за храна и ел. дневник на съответната група.       
Чл. 21. Требвателната книга се попълва от касиер-домакина всеки ден. 

Раздел 2
Ежедневен прием, хранене. 
Ежедневен прием
Чл. 22. Влизането  на родителите се извършва единствено и само до входа на ДГ , детето се приема от мед. сестра и изпраща от дежурна пом. възпитателка. 
Чл. 23. Децата се приемат от 07,00 до 09,00 ч. сутрин. По желание на родителите, заявено в писмен вид до директора и със знанието на учителите в съответната група, децата могат да се приемат в удобен за родителите по-късен час. В този случай да се има предвид, че учителката в уговорения ден или срок след 09,00 ч.написва присъствие на детето в дневника , а родителят ако не доведе детето си, поема своето задължение и отговорност.
Чл. 24. Учителите предават и приемат деца единствено от и на родителите . Не се допуска предаване на децата на по-големи братя, сестри, роднини и познати, освен при наличие на писмена молба от съответния родител, оформена като декларация с всички данни на родителя и на този, който ще вземе детето от детската градина.
Чл. 25. При проблеми в семейството - промяна в семейното положение / развод, сключване на последващ брак и др./, родителите в писмен вид уведомяват директора и учителите на своето дете. Уведомителното писмо да се придружи с документи / бракоразводни решения, акт за граждански брак и др./, за да се удостовери кой от родителите има или няма право да взима детето от детската градина. Персоналът в градината не е арбитър в семейни спорове, както и не допуска да бъде въвлечен в проблеми, чиито разрешаване не влизат в длъжностната му характеристика.
Чл. 26. Сутрешният прием на децата се осъществява по групи в детската градина. При подходяща температура и сухо време това може да се извършва на двора на ДГ. През летния период дневния режим на децата се осъществява изцяло навън, съобразно подходящи за това атмосферни условия. Медицинската сестра следи за спазването на тази алинея.
Чл. 27. При прием и предаване на децата не се разрешава на родителите въвеждането в двора на детската градина на домашни любимци / кучета и др./, както и тяхното връзване на оградата и входовете на градината.
Чл. 28. Забранено е приемането и предаването на децата през оградата на детската градина.
Чл. 29. През ваканционните периоди, определени от Министерството на образованието и науката /МОН/ , както и при намаляване броя на децата /Наредба №3/2008 год. се сформират сборни групи от деца в различни възрасти. 
Чл. 30. Децата се предават от учителите на родителите в добър външен вид.
Чл. 31. След предаване на детето от учител на родител, родителят е задължен да напусне детската градина и дворното й пространство. Не се допуска застояване на родител и дете, или група от родители и деца на площадките и зелените площи на двора на детската градина с оглед безопасността на останалите деца, опазване на зелените насаждения, дворните съоръжения, уреди и пособия за игра и отдих.
Чл. 32. Предаването на децата е до 18,00 ч. При неявяване на родители след приключване на работното време на детската градина, тя след 18.00 ч. се затваря. Учителят не е задължен да води детето в дома му след работно време. Ако учителят по своя воля реши да го направи, не е допустимо да го предава на съседи или други лица, живущи на адреса /блок или къща/ на детето. За случая, съответния учител уведомява  директора на детската градина.
Чл. 33. При промяна на местоживеене, работно място, домашен и служебен телефон, семейно положение и др., родителите са длъжни да уведомят учителите на своето дете. 
Чл.34. Не се допуска предаване на дете на родител в нетрезво състояние.
Чл. 35. Не се допуска внасянето и ползването от децата на мобилен телефон.
 ХРАНЕНЕ
Чл. 36. В детската градина храната се приготвя според изискванията на РИОКОЗ и Наредбите съответстващи за рационално хранене.
Чл. 37. От кухненския персонал се спазват строго изискванията, отнасящи се до начина на приготвяне на храната и предварителната подготовка на продуктите. 
Чл. 38. Контролът за качеството на продуктите и приготвената в кухненския блок храна се осъществява ЕЖЕДНЕВНО от медицинската сестра.
Чл. 39. Менюто се изработва от мед. сестра, готвач и домакин и се одобрява от директора. При невъзможност да се осигурят необходимите продукти за спазване на менюто за деня, медицинската сестра, домакина и готвача променят менюто след одобрение на директора.
Чл. 40 . Седмичното меню, се предоставя от мед. сестра на вниманието на родителите чрез поставяне на родителското табло. Всяко изменение на менюто се отразява на таблото за сведение на родителската общност.
Чл. 41. Обедното хранене на децата за подготвителните групи започва в 12.00 ч. , а за по-малките 11.30 ч. 
Чл. 42. От храната ежедневно се заделят проби, които се съхраняват при температура от 0 до 4 градуса С в продължение на 48 часа, като пробите от петъчното меню се съхраняват до понеделник на обяд.
Чл. 43. Храната в групата се разпределя  и се поднася от пом. възпитателя под контрола на учителя. Отговорността за неспазване на изискванията и порциона на децата е тяхна. Медицинската сестра всекидневно контролира консумирането на храната от децата.
Чл. 44. Внасянето по различни поводи на сладкиши и др. почерпки и консумирането им от децата, става само след преценка и разрешение на директор и медицинската сестра . Съгласно изискванията на РИОКОЗ, от внесеният  хранителен продукт се оставя проба в кухненския блок.
Чл. 45. При случай, че дете е закусвало у дома или по пътя към детската градина, родителите са задължени да уведомят учителя за това, което е консумирало.
Чл.46. На непедагогическият персонал се полага безплатна храна.
Чл. 47. Храненето на персонала по групи се извършва за пом.възпитателите през обедната почивка от 13,00ч. до 13.30ч. 
Чл.48. Педагогическия персонал се храни след предварително записване при мед. сестра и заплаща при домакина на учебното заведение.
Чл. 49. Хигиената в кухненския блок, съгласно изискванията на РИОКОЗ, се поддържа на високо равнище. Отговорност за това имат медицинската сестра и готвача.
Чл. 50. Пред вратата на кухненския блок се поставя влажна изтривалка за обувки, напоена с дезинфекционен разтвор.
Чл. 51. След приключване на работния ден, кухненския персонал оставя изряден обекта и изключва ел.уредите. 
 Чл.52. Забранено е:
- Влизането на външни лица в кухненския блок, включително собствени деца и роднини  на персонала;

ГЛАВА   четвърта
РАБОТНО ВРЕМЕ
Чл.53.  Детското заведение работи през цялата година на петдневна работна седмица, дневно от 06:30 до 18:00ч.
 Чл.54. Работно време на работещите в детската градина е както следва:
	Директор
	Редовна смяна
	08:00ч. – 16:30ч. 
/почивка 12:30ч.- 13:00ч./

	Учители
	1-ва смяна
2- ра смяна
	07:00ч. -  13:30ч.
12:30ч. – 18:00ч. 
/почивка 11:00ч.- 11:15ч./ /почивка 14:30ч.- 14:45ч./

	Помощник- възпитатели
Детегледач
	Редовна смяна
	08:00ч.- 17:00ч.
/почивка 13:30ч.- 14:30ч./

	Помощник на учителя
Помощник на учителя 0,5
8,30ч.- 12,30ч.

	Редовна смяна
	08:30ч.- 17:30ч. 
/почивка 13:30ч.- 14:30ч./

	Домакин
	Редовна смяна
	08:00ч.- 17:00ч.
/почивка 14:00ч.- 15:00ч./

	Готвач
	Редовна смяна
	06:30ч.- 15:00ч.
/почивка 13,30ч.- 14:00ч./

	Мед.сестра в ДГ
	Редовна смяна
	07:30ч.- 14:30ч.

	Муз.ръководител
	Понеделник
Четвъртък
	07:30ч.- 13:30ч.

	Огняр
	Редовна смяна
	От 06:00ч.



ГЛАВА   пета
РАЗДЕЛ 1
ДЕЦА 
Чл.55. Децата в детската градина се отглеждат, възпитават и социализират при условия които гарантират:
1. Равни възможности за физическото, духовно и социално развитие.
2. Техните права, свобода и сигурност.
3. Зачитане на достойнството, уважение и любов към личността на детето.
4. Възпитаване в дух на разбирателство, мир и етническа толерантност.
5. Приобщаване към националните традиции, културни ценности.
Раздел II
ПОДГОТВИТЕЛНА ГРУПА
Чл.56. Подготвителната група е задължителна.
т.1.Отсъствията на децата по по семейни причини през учебно време е допустимо за не повече от 10 дни последователни плюс 5 за съответната учебна година с писмено уведомяване от родителите в срок, от пет работни дни.
т.2. Извън случаите по т.1 отсъствие на децата от подготвителните групи е допустимо и за времето на ваканциите, определени в училищното образование за съответната година със заповед на министъра на образованието и науката.
Чл.57. В ДГ „Калинка“  подготвителната група е с целодневна организация на работа. 
Чл.58. Децата от подготвителните групи могат да се преместват в подготвителен клас към училище. Преместването се извършва с удостоверение за преместване.
Чл.59. За децата в подготвителните групи, които не владеят добре българския език се осигурява допълнително обучение по български език. 
Чл.60. Помагалата за децата  са безплатни за родителите.
Чл.61. Обучението/познавателните книжки/ на децата  е безплатно.
Чл.62. На децата завършили подготвителна група се издава удостоверение по образец.
 Раздел: III 
ПРАВИЛА ЗА БЕЗОПАСНОСТ И ОГРАНИЧАВАНЕ НА ДОСТЪПА В ДЕТСКАТА ГРАДИНА
Чл. 63. В Правилата за безопасност и ограничаване на достъпа в детската градина се определят правата и задълженията на целия личен състав, родители и други посетители, както и се урежда организацията на дейността им съобразно особеностите на детската градина.
Чл. 64. Забранява се преминаването на граждани през двора на детската градина. 
Чл. 65. В извън работно време и почивни дни се заключват входовете на детската градина.
Чл. 66. Забранява се влизането и паркирането на моторни превозни средства в двора на детската градина, с изключение на автомобили, осъществяващи товарно-разтоварна дейност за нуждите на градината / доставяне на хранителни  продукти, хигиенни материали, пясък или гориво/ и на служители на детското заведение.
Раздел: 4
Ръководство. Педагогически съвет. Родителски активи . 
Ръководство
Чл. 67. Детското заведение се ръководи от Директор и Педагогически съвет.
Чл.68. Директорът ръководи цялостната дейност на детското заведение и го представлява пред всички държавни и обществени органи, организации и лица. Осъществява вътрешен контрол в съответствие с правомощията му, предоставени с нормативни актове, като се отчита пред Педагогическия съвет. При отсъствие на Директора за срок, по-малък от 30 календарни дни, той определя свой заместник от състава на педагогическия екип на детското заведение, определен със Заповед.
Чл.69. Директорът е председател на Педагогическия съвет. Той осигурява обсъждането на основни въпроси в съвета, вземането на целесъобразни решения и организира изпълнението им.
Чл.70., т.1 Разпорежданията на Директора /писмени и устни/ да задължителни за всички служители в  ДГ .
.т.2 Директорът взима решения и носи отговорност за целесъобразността им.
Педагогически съвет
Чл.71. Педагогическият съвет е постоянно действащ специализиран орган за управление в детското заведение, за обсъждане и решаване на основни въпроси свързани с организацията и управлението на детското заведение, за възпитателната работа с децата и тяхното здравеопазване. В състава му се включват и мед. сестри.
Чл.72. Педагогическият съвет приема Правилника за вътрешния трудов ред в детската градина, избира формите на обучение, учебната програма и реда за провеждането им, обсъжда и взема решения по анализа на здравното състояние и физическата дееспособност на децата.
Чл.73. Педагогическият съвет се свиква най-малко веднъж на два месеца от Директора. Извънредно заседание се свиква по писмено искане на най-малко 1/3 от числения му състав. Решенията му се вземат с обикновено мнозинство на гласовете на присъстващите. Решенията могат да се отменят от самия съвет с квалифицирано мнозинство или от началника на МОН.
РОДИТЕЛСКИ АКТИВИ. 
Чл. 74. Родителският актив е обществен орган за подпомагане на дейността на отделната градинска група.
Чл.75. Родителите сами избират актива и касиер при желание да събират средства за подпомагане дейността на отделната градинска група и градината като цяло на първата учитело-родителска среща. В протокола се написват имената на избраните родители и касиер на актива.
Чл.76. Родителите сами закупуват при желание от тяхна страна това, което според учителите в групата и самите родители смятат за необходимо за обезпечаване на възпитателно-образователната работа на децата в групата и обогатяване на материално-техническата база. Учителите не събират пари от родителите. 
Чл.77. В детската градина се създава обществен съвет.
Чл. 78. (1) Поименният състав на обществения съвет се определя със заповед на директора въз основа на протокола от проведеното събрание. В заповедта се включват и резервни членове на обществения съвет.
(2) Членовете на обществения съвет се определят за срок до три години.
(3) Едно лице може да участва в състава на обществения съвет не повече от шест години.
(4) В едномесечен срок преди изтичане на срока по ал. 2 директорът организира конституирането на нов състав на обществения съвет.
Чл. 79. (1) Промяна в състава на обществения съвет преди изчитане на срока по чл.
87, ал. 2 се прави:
1. при отписване или завършване на детето или ученика, чиито родител е член на обществения съвет;
2. след писмено заявление до директора на детската градина ; 
3. при неявяване на три заседания на обществения съвет за една учебна година;
4. по решение на събранието на родителите.
Чл. 80. (1) Общественият съвет в детската градина :
1. одобрява стратегията за развитие на детската градина ;
2. предлага политики и мерки за подобряване качеството на образователния процес;
3. съгласува избора от учителите на учебниците и учебните комплекти, които се предоставят за безвъзмездно ползване на учениците;
4. сигнализира компетентните органи, когато при осъществяване на дейността си констатира нарушения на нормативните актове; 
Чл. 81. (1) На първото заседание общественият съвет избира от състава си председател с обикновено мнозинство с явно гласуване.
(2) Председателят:
1. представлява обществения съвет и организира и ръководи дейността му;
2. свиква, насрочва, определя дневния ред и ръководи заседанията на обществения съвет;
3. удостоверява с подпис протоколите от заседанията на обществения съвет.
 Отговорности и задължения на родителите.
Чл. 82. 1./  Родителите са първи помощници на учителите в осигуряване на условия за развитието и възпитанието на децата в детското заведение.
2./ Полагат грижи за децата си в съответствие на Семейния кодекс, Конвенцията на ООН за правата на детето, Закона за „Закрила на детето” / ДВ бр.48 от 13.06.2000 год./ 
3./ Участват в избирането на Родителски актив и в изпълнение на взетите решения.
4./ Правят предложения за подобряване на възпитателната работа, материалната база и взаимодействието със социално –педагогическите фактори.
5./ Оказват помощ и съдействие за хигиенизирането, подобряването и обогатяването на материалната база, както и за нейното поддържане.
Родителите имат право:
-Да проявяват изисквания за пълноценно протичане на Уч.Възп.Работа в детската градина;
-На пълна информация за обучението и възпитанието на техните деца;
-На педагогическо съдействие и консултации от учителите;
-Да подпомагат дейността на детската градина. 
Родителите са длъжни:
-Да спазват хигиенните изисквания, да не нарушават дневния режим на децата, да поддържат етични взаимоотношения и добър тон на общуване с децата, с персонала на ДГ  и помежду си.
-Да осигуряват пижама, съобразена със сезона, резервни дрехи за преобличане , вътрешни удобни пантофи. Ежедневно, особено в малките групи да следят състоянието на раничките на децата.
-Да водят децата на градина без скъпи накити и бижута.
-Родителите нямат право да влизат в саморазправа с персонала, със своите и други деца, както и да си служат с грубости.
-Забранено е на родителите да влизат в индивидуалните помещения /занимални, тоалетни/ на групата.
-При промяна на телефона своевременно да уведомят учителките; 
-Да предават детето си лично на учителя в детската градина;
-Да водят детето си здраво в учебното заведение;
- Да не носят лекарства за детето в детската градина;
-След боледуване да представят бележка от личния лекар, че детето е здраво;
-Да контролират детето си да не внася в детската градина ненужни и опасни предмети и играчки;
-Да зачитат достойнството и авторитета на персонала в детската градина и не уронват престижа и доброто му име;
-Родителите на новоприетите деца се запознават с правилника за дейността на детската градина, в частта за права и задължения на родителите;
-Лица под 18 години могат да вземат деца от детската градина, само след представяне на декларация от родителя;
-Забранява се влизането с МПС в детското завeдение.
 Раздел V
 Медицинско обслужване
Чл. 83. Медицинското обслужване на децата в детското заведение се осигурява от медицинска сестра. Тя спазва стриктно изискванията на длъжностната си характеристика.
Чл.84. Медицинската сестра се назначава от общ. Администрация отдел ”Здравеопазване” и е на подчинение директора на детската градина, в 
която работи.
Чл.85. Медицинската сестра носи отговорност за равнището на хигиенното и санитарно състояние в детската градина / сграда, дворно пространство и прилежащи части /.
Чл.86. Сутрешният филтър се извършва от медицинската сестра на входа на учебното заведение . Медицинската сестра посещава групите последователно и съдейства, когато има възникнал проблем. Не допуска прием на болно дете.
Чл.87. Всяка сутрин медицинската сестра извършва преглед на дворното пространство за наличие на замърсяване от външни лица, счупени съоръжения за игра и отдих и др., които са заплаха за здравето и живота на децата, и взима мерки за премахването им.
Чл. 88. За всяко дете се води лична здравна карта.
Чл.89. В детската градина задължително се оборудва спешен шкаф за оказване на медицинска помощ.
Чл.90. В детската градина задължително се води от сестрата документация за санитарното състояние.
Чл.91. Медицинската сестра контактува с представителите на РИОКОЗ, изготвя всички необходими и изисквани от тази институция документи, справки, протоколи и др., придружава представителите й при извършване на проверки за хигиената и санитарното състояние на детската градина, и отговаря компетентно на всички въпроси и проблеми.
Чл.92. Медицинската сестра изнася на родителските табла по входове здравна, профилактична и др. информация.
Чл.93. Медицинската сестра следи за и не допуска внасяне на лекарства от родителите в детската градина.
Чл.94. В случай на необходимост и от степента на необходимост за лечение на дете се вика родител, личен лекар или Бърза помощ. Това се преценява от медицинската сестра. При нейно отсъствие преценката се прави от детската учителка, на която е поверено детето. Ето защо, родителят имат задължението да декларира своите координати и името, и телефона за връзка със личния лекар на детето, а учителят вписва данните му в дневника на поверената му група.
Чл.95. Предвид това, че в детската градина има само една медицинска сестра, а тя е на 7-часов работен ден, останалото време се поема от яслената мед.сестра. Създава се аптечка за спешни нужди  за евентуални наранявания на детето, вдигане на температура и др. /. Съдържанието на аптечката се определя от медицинската сестра. Тя следи за перманентното подновяване на лекарствата и санитарните материали в нея съгласно срок за годност, изчерпване и др./.
Чл. 96. Медицинската сестра при прием на дете изисква следните документи : 
- данни от личния лекар за имунизационния статус на детето съгласно изискванията на Наредба № 15 от 2005 г. за имунизациите в Република България (ДВ, бр. 45 от 2005 г.); 
Чл. 97. При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца -еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози (ДВ,бр.40 от 06 г.). 
Чл. 98. При отсъствие на детето от детската градина за повече от 10 дни се представя медицинска бележка от личния лекар за липсата на контакт със заразно болен.
Чл.99. Работа на мед. сестра е в съответствие с изискванията на Наредба №3 от 05.02.2007год., издадена от Министерство но здравеопазването, обнародвана в ДВ/бр.15 от 2007год.
Раздел VI
Възпитателно-образователна дейност 
Чл. 100. Основен вид дейност в детската градина е педагогическата. За отглеждането на децата се грижат следните служители и работници изброени по длъжности:
- Директор;
- Старши Учители;
- Учители;
- Логопед;
- Мед. сестри;
-Детегледач;
- Касиер-домакин;
- Помощник възпитатели; 
- Помощник на учителя;
- Готвач;
- Огняр.
Чл. 101. Логопедът е в детската градина идва  два дни сутрин.
Чл.102. Възпитателно-образователната дейност в ДГ „Калинка” е съвместно дело на педагогическия, медицинския и обслужващ персонал. Възпитателно-образователната работа в детското заведение се осъществява от педагогическия персонал чрез творческо изпълнение на ДОС в утвърдените от МОН програми за предучилищно възпитание и подготовка и осигурява готовността на децата за училище.
Чл.103. Учебните програми определят структурата и обема на учебното съдържание по образователни направления. В началото и в края на учебната година учителите извършват диагностични процедури на всяко дете по образователни направления и отразяват в дневника резултатите и направените констатации.
1.В хода на предучилищното образование постиженията на детето сеотразяват в детско портфолио, което се предава на родителя в края на учебната година.
2. Детското портфолио съдържа:
а/ Титулна страница;
б/ Име на детето;
в/ Група; /Име на учителите;
д/Лични постижения на детето-/ резултати от диагностични постижения/
е/Анкети за родители;
ж/ позитивни промени в развитието на детето.
Детското портфолио се съхранява от учителките по групи.
Чл.104. В началото на учебната година, на първата родителска среща учителите запознават родителите с: учебна програма,  необходимите им пособия за възпитание и обучение, дневен режим,  правила на групата. По желание родителите могат да приемат решение да  подпомогнат/ как , с какво и колко/ групата или ДГ.
Чл.105. В ДГ „Калинка” се създават условия за нормално физическо и психическо развитие на децата . Животът на децата се организира съобразно възрастовите и индивидуални потребности, като се осигурява необходимото време за занимания, игри, планирани ситуации, хранене, разходки, сън и други дейности.
Чл.106. Цялостната дейност се планира в годишен комплексен план, който се приема на Педагогически съвет.
Чл.107. Обстановката в детската градина се организира така, че да осигури свободен достъп на децата за самостоятелен избор на играчки и материали, на игри и занимания.
Чл.108. По желание на родителите в детското заведение могат да се организират дейности извън ДОС, съобразено с интересите и потребностите на децата и при наличие на достатъчно желаещи за сформиране на група.
Чл.109. Учителките преценяват времетраенето на планираните ситуации, съдържанието, средствата и подходите, като стимулират познавателната активност, самостоятелността на избора и свободата на действията, богатството на въображението и умението на детето да се ориентира в динамично променяща се среда, местните естествени закаляващи фактори, подходящи форми за туристическа дейност. Изготвят седмично и месечно разпределение по образователни направления.
Чл.110. Подготовката на децата за училище е задължителна.
Чл.111. В ДГ „Калинка” подготвителните групи са с целодневна организация на работа.
Чл.112. В подготвителните групи се допуска отсъствие само по уважителни причини.
Чл.113. За децата от подготвителната група , които не владеят добре български език се осигурява допълнително обучение по български език.

Детски отдих. Туризъм.
Чл. 114. Следобедният сън на децата е до 15.30 часа.
Чл.115. По време на сън задължително се осигурява тишина и спокойствие в помещението, като не се допуска оставянето на децата без надзор от учител или помощник –възпитател в спалното помещение. 
Чл. 116.По време на учебната година децата може да участват в организирани прояви, изяви и мероприятия и организирано да посещават природни обекти, обществени, културни и научни институции.
(1) Посещението и/или участието в прояви, изяви и мероприятия, организирани от други институции и провеждани в населеното място на детската градина , се разрешават чрез заповед от директора .
(2) За всички дейности по организирано извеждане на децата от населеното място на детската градина се изисква информирано писмено съгласие на родител, както следва:
1.Най-малко три дни преди провеждане на мероприятието от страна на родителя се подписва декларация за съгласие;
2.Издава се заповед от директора;
3. Декларацията за съгласие се съхранява за срок от шест месеца в документацията на ДГ.
 Раздел VII 
Помощен персонал
Чл. 117. Помощен персонал в детската градина са :
готвач, домакин , детегледач,пом. Възпитатели,пом.на учителя и огняр.
Чл.118. Работата на помощния персонал се урежда с длъжностната характеристика за съответната длъжност.
Чл.119.ал.1 Работното време на помощния персонал се определя в зависимост от нуждите в рамките на пълен работен ден-8 часа. 
ал.2 При необходимост може да се преминава от редовна смяна към разкъсано работно време. 
Чл.120. Помощния персонал се задължава да носи работно облекло според спецификата на работа.
Чл. 121. Помощния персонал поддържа общите части на детската градина: 

График  на непедагогически персонал- общи части

[bookmark: _Hlk231897936][bookmark: _Hlk231897981][bookmark: _Hlk171088608]Чочева и  Мардова:
Външен двор и тротоар- Всеки ден
Администрация и фоайета- 2пъти седмично
Физкултурен салон- Веднъж седмично

Кобакова     и       Мушева:
[bookmark: _Hlk238825932]Външен двор и тротоар- Всеки ден
Вътрешен двор -2пъти седмично
Перално/парно-2пъти седмично                      

     Палашева:
Външна площадка и около ясла- Всеки ден
СТЕАМ център- 2пъти седмично

 Игнатова:
Централен вход и БДП площадка -всеки ден
Цветя фоайе и Сандъци вътрешен двор

Орманлиев:
Поддръжка двор/трева,цветя,поливане/ 
Пускане на водата от сондата:
Отг.: Орманлиев;Мардова

Основно почистване на ДГ- 3пъти годишно:
-Месец август
-Месец декември
-Месец март


Чл.122.Детска градина „Калинка” се помещава в една сграда-основна на ул. “Драгоман”  №15,  гр. Гоце Делчев.
Преходни и заключителни разпоредби
§1. Този Правилник се издава от директора на детската градина, на основание чл.181 от КТ и в съответствие със съществуващата нормативна уредба.
§2. Разпоредбите на Правилника са неотменна част от КТ, ЗПУО.
§3. Правилника влиза в сила в началото на учебната година-2025/2026год.
§4. Спазването на Правилника е задължително, както за служителите в детската градина, така и за родителите на децата, които посещават детското заведение. 


Настоящият Правилник е приет на Общо събрание  с Протокол №1/04.09.2026год.

Запознат/а/ с Правилник за дейността на ДГ „Калинка“ за учебната 2026- 2027г.:

Име:                                                            Длъжност:                                      Подпис: 

